ઉલ્લેખનીય છે કે જીએસટી અંતર્ગત ટેલિકોમ સર્વિસ પ્રોવાઈડર્સ પર ૧૮ ટકા ટેક્સ લાગુ કરાયો છે, જે ગત ૧ જુલાઈ, ૨૦૧૭થી અમલી બન્યો છે. અગાઉ તેમના પર ૧૫ ટકા ટેક્સ લાગતો હતો. જોકે જીએસટી લાગુ થયા પછી ટેલિકોમ કંપનીઓ વિવિધ ખર્ચ પેટે ઈનપુટ ટેક્સ ક્રેડિટ (ITC) મેળવી શકે તેવી જોગવાઈ છે. એરલાઈન્સના કિસ્સામાં ઈકોનોમી ક્લાસ પર જીએસટી પાંચ ટકા લાગુ કરાયો છે, જ્યારે બિઝનેસ ક્લાસ માટે ૧૨ ટકા છે, જેના પર આઈટીસીનો લાભ મળી શકે છે. અગાઉ તેમના પર અનુક્રમે પાંચ ટકા અને નવ ટકા ટેક્સ લાગુ થતો હતો.